wickkiey/tamil-wikipedia-chunked huggingface dataset:
# டி.என்.ஏ. கூழ்ம மின்புல புரைநகர்ச்சி

## தேவையான பொருள்கள்

- அகரோசு
- எத்திடியம் புரோமைடு சாயம் (Ethidiyam bromide stain)
- டி.என்.எ அளவி (குறிப்பி)- DNA Markers
- குறியீடு சாயம்- indicators dye  
எத்திடியம் புரோமைடு டி.என்.ஏ க்களுக்கு சாயம் ஏற்றப் பயன்படுகிறது. இப்பொருள் புற்றுநோயைத் தூண்டும் பண்பு கொண்டது. மேலும் எத்திடியம் புரோமைடு டி.என்.ஏ க்களில் உள்-ஊடுருவி (*inter chelating agent*) அவற்றோடு பின்னிப் பிணைகின்றன. எத்திடியம் புரோமைடு புற ஊதா கதிர்களை (260-280&nbsp;nm) உள்ளிழுந்து, காணும் அளவில் (செம்மஞ்சள்-சிகப்பு) (580-620&nbsp;nm) கதிர்களை வெளியேற்றுவதால், நாம் டி.என்.ஏ களை பட்டைகளாக காணலாம்.
# மீடியாவிக்கி:Sharedupload-desc-there

<div></div>
| <big>இது விக்கிமீடியா **பொதுக்கோப்பகத்தில்** இருக்கும் ஒரு கோப்பாகும். இக்கோப்பைக் குறித்து அங்கே காணப்படும் **படிம விளக்கப் பக்கத்தை** இங்கே கீழே காணலாம்.</big>
<>பொதுக்கோப்பகம் ஒரு கட்டற்ற கோப்புகளின் சேமிப்பகமாகும். நீங்களும் உதவலாம்.
</> | } |
| --- | --- |
<div id="commons-icon"></div>
# மனித நாவின் சுவை வரைப்படம்

மனித நாவில் சுவைகள் உணரப்படும் பகுதிகளை குறிக்கும் வரைப்படம் **மனித நாவின் சுவை வரைப்படம்** எனப்படுகிறது. இது மனித நாவில் வெவ்வேறு சுவைகளை அறியவல்ல சுவையறியும் கலங்கள் வெவ்வேறான பகுதிகளில் செறிவாக அமைந்துள்ளன என்ற கோட்பட்ட்டின் படியானதாகும். பின்னதாக மேற்கொள்ளப்பட்ட ஆய்வுகளின் படி இக்கோட்பாகு பிழையென் அறியப்பட்டது. எனவே இன்று மனித நாவின் சுவை வரைப்படம் ஏற்றுக்கொள்ளப்பட்ட அறிவியல் சார் வரைப்படமல்ல.
# மனித நாவின் சுவை வரைப்படம்

## வரலாறு

யேர்மன் மொழியில் 1901 ஆம் எழுதப்பட்ட ஒரு ஆய்வுக் கட்டுரையை மொழிபெயர்த்து ஆர்வர்டு பல்கலைகழக உளவியலாளர் எட்வின் ஜி. போரிங் எழுதிய ஆய்வுக் கட்டுரை ஒன்றின் மூலம் தோன்றியதாகும். மூல ஆய்வுக்கட்டுரையில் இருந்த தகவல்கள் பிழையாக பிரநித்துவப் படுத்தபட்டமையால் நாவின் ஒவ்வொரு பகுதியும் ஒவ்வொரு மூல சுவையை உணர்வதாக முடிவெடுக்கப்பட்டது.
# மனித நாவின் சுவை வரைப்படம்

## வரைப்படம்

இன்று ஏற்றுக் கொள்ளப்படாத மனித நாவின் சுவை வரைப்படம் நான்கு சுவைப் பகுதிகளைக் கொண்டிருக்கிறது:
1. நாவின் பின்புறம்: கசப்பு சுவை.
1. நாவின் பின்புற இரு விளிம்புகள்: புளிப்பு சுவை.
1. நாவின் முன்புற இரு விளிம்புகள்: உவர்ப்பு சுவை.
1. நாவின் முன்னுனி: இனிப்பு சுவை.
# லெனின் அமைதிப் பரிசு

சோவியத் ஒன்றியத்தின் **பன்னாட்டு லெனின் அமைதிப் பரிசு** (*International Lenin Peace Prize*,
ஸ்டாலின் அமைதிப்பரிசு 21 டிசம்பர் 1949 இல் ஸ்டாலினின் நினைவாக ஒப்பற்ற சோவியத்தின் தலைமையால் (Presidium of the Supreme Soviet) அவரது எழுபதாவது பிறந்தநாளில் நிறுவப்பட்டது. நோபல் பரிசினைப் போலன்றி ஸ்டாலின் அமைதிப்பரிசு ஒரு வருடத்தில் பலருக்கு வழங்கப்பட்டது. பெரும்பாலும் பொதுவுடைமையாளர்களுக்கும் சோவியத் ஒன்றியத்தினை ஆதரித்தோருக்கும் இப்பரிசு வழங்கப்பட்டது.  
நிக்கிட்டா குருசேவ்வின் ஆட்சியில் செப்டெம்பர் 6 1956இல் நடந்த சோவியத் ஒன்றியப் பொதுவுடைமைக் கட்சியின் இருபதாவது மாநாட்டில் இப்பரிசு *மக்களிடையே அமைதியை வலுவாக்க பன்னாட்டு லெனின் அமைதிப் பரிசு* என பெயர் மாற்றப்பட்டது. முன்னதாக பரிசு பெற்ற அனைவரும் தங்கள் பரிசுகளை திருப்பி புதிய லெனின் பரிசினைப்பெற்றுக்கொள்ள அறிவுறுத்தப்பட்டனர். டிசம்பர் 11 1989 இல் இப்பரிசு லெனின் அமைதிப்பரிசு என பெயரிடப்பட்டது.. இரண்டு ஆண்டுகளுக்குப் பிறகு சோவியத் ஒன்றியத்தின் வீழ்ச்சிக்குப் பின் வந்த உருசிய அரசு இப்பரிசினை நிறுத்தியது.  
இந்தியாவிலிருந்து இப்பரிசினை வென்றவர்கள்:
- சாய்புதின் கிட்ச்லு (1952)
- சர் சாகிப்சிங் சோகே (1953)
- சர் சி.வி.ராமன் (1957)
- இராமேஷ்வரி நேரு(பி. 1886) (1961)
- அருணா அசஃப் அலி (1964)
- ரோமேஷ் சந்திரா (1967)
- கே.பி.எஸ்.மேனன் (1977-78)
- இந்திரா காந்தி (1983-84)  
கடைசியாக இப்பரிசு நெல்சன் மண்டேலா<sup>1</sup> (1990)  
<small>1. 1990ஆம் வருடத்திற்கான பரிசு அவர் தென்னாப்பிரிக்கா சிறையில் இருந்த காரணத்தால் 2002ஆம் ஆண்டுதான் பெற்றுக்கொண்டார்.</small>
# லெனின் அமைதிப் பரிசு

## மேலும் பார்க்க

- அமைதிக்கான அடம்ஸ் பரிசு
- காந்தி அமைதிப் பரிசு
- அமைதிக்கான நோபல் பரிசு
- மக்சேசே பரிசு
# வார்ப்புரு:Non-free image data

| } |
| --- |
# வார்ப்புரு:Non-free image data

## Overview

For copyrighted images to be used on Wikipedia in accordance with the fair use policy, they must meet *all* ten requirements of the . This template and others like it allow for a standardized way of providing this information. This template is an alternate to the template.  
**This template is designed to be used in conjunction with .** On every non-free image's description page, each article which uses that image must be noted, and given its own fair use rationale. The template is too cumbersome for images used in multiple articles; in those instances, that template has to be duplicated in its entirety for each use. This template allows for the display of all necessary information without unnecessary redundancies.
# வார்ப்புரு:Non-free image data

## Usage

Copy the following code and paste onto the appropriate image description page.  
Though the template need only be used once per image, **a template and its parameters must be used for *each* article in which the image is used.**  
Remember that each image must also be tagged with an .  
<pre>  
</pre>  
| **Description** | Description of image, including but not limited to applicable film, series, book, magazine, performer(s), character(s) or other elements, as well as date where possible. |  |
| --- | --- | --- |
| **Source** | Source of image, referencing external site if applicable, and original work/source if not specified elsewhere. |  |
| **Portion** | How much copyrighted material is used; the amount used must not make the work as a whole less valuable to the copyright holder. |  |
| **Low_resolution** | Images must generally be of low resolution. The rule of for raster images is no more than 300 pixels in width or height, which ensures that the image's resolution is less than 0.1 megapixels. If you are using an image of higher resolution, please explain why. If the image is 0.1 megapixels or less, just put "Yes". |  |
| **other_information** | Optional parameter; if applicable, any other information about the media that may apply, including specific copyright information. |  |
| **Article** | Specific article in which image is used, and to which purpose/rationale applies. |  |
| **Purpose** | How the media contributes significantly to the article(s) in which it is used, and how the use of the media does not interfere with the media's original purpose. |  |
| **Replaceability** | Explain why no free equivalent could reasonably be obtained or created to replace this media. | } |  
</noinclude>
# முதலமைச்சர்

**முதலமைச்சர்** (முதல்வர்) அல்லது **முதல் அமைச்சர்** என்பவர் ஒரு ஒருங்கிணைந்த நாட்டின் உள்பிரிவான மாநிலம், இராச்சியம் (பாகிஸ்தான்), மாநிலம் மற்றும் ஒன்றிய ஆட்சிப்பகுதி (இந்தியா), ஆள்பகுதி ( அவுஸ்திரேலியா), தன்னாட்சி வழங்கப்பட்ட வெளிநாட்டு பகுதி (பிரித்தானியா) இவற்றின் **மக்களால் தேர்ந்தெடுக்கப்பட்ட அரசு தலைவர்** ஆவார். தவிர மலாய் மாநிலங்களில் அரசாட்சி இல்லாத மாநில அரசின் தலைமையைக்குறிக்கும் ஆங்கிலச்சொல்லாகும்.  
ஆங்கில ஆட்சிகாலத்தில் இந்தியாவின் பல குறுநாடுகளில் அமைச்சர்களில் அதிக அதிகாரம் கொண்ட உயர்ந்த அமைச்சர் இப்பெயரால் அழைக்கப்பட்டார்.
# முதலமைச்சர்

## அமைச்சரவை முதலமைச்சர்

மாநிலத்தில் உண்மையான நிர்வாக அதிகாரங்களைச் செயல்படுத்துவது முதலமைச்சர் மற்றும் அவரது தலைமையிலான அமைச்சரவையாகும். ஆளுநரின் பெயரால் நிர்வாகத்தை முதலமைச்சர் மேற்கொள்கிறார். மைய அரசில் பிரதமரில் நிலை போன்றே மாநில நிருவாகத்தில் முதலமைச்சர் நிலை காணப்படுகிறது.
# முதலமைச்சர்

## முதலமைச்சர் நியமனம்

மாநில முதலமைச்சர் ஆளுநரால் நியமிக்கபப்டுகிறார். சட்டப்பேரவையில் எந்தக் கட்சி அல்லது எந்த அணி பெரும்பான்மை பெற்றுள்ளதோ, அந்தக் கட்சியின் தலைவர் அல்லது அணியின் தலைவரை ஆளுநர் முதலமைச்சராக நியமிக்கிறார். எந்தவொரு கட்சியும் அல்லது அணியும் சட்டப் பேரவையில் அறுதிப் பெரும்பான்மையைப் பெறவில்லையெனில், சட்ட சபையில் தனிப்பெரும் கட்சியின் தலைவருக்கு அமைச்சரவை அமைக்குமாறு ஆளுநர் அழைப்பு விடுக்கலாம். ஆனால் ஆளுநர் குறிப்பிடும் கால அவகாசத்திற்குள், சட்டப்பேரவையில் தனக்குப் பெரும்பான்மை ஆதரவு இருப்பதை நிரூபிக்க வேண்டும். முதலமைச்சரின் பதவிக்காலம் நிர்ணயிக்கப்பட்ட தனது சட்டப் பேரவையில் பெரும்பான்மையினர் தனக்கு ஆதரவு கொடுக்கும் வரையில் ஒருவர் பதவியில் இருக்கலாம். முதலமைச்சரின் பதவி விலகல் ஒட்டுமொத்த அமைச்சரவையின் விலகலாகும். பொதுவாக முதலமைச்சருக்கும் சட்டமன்ற உறுப்பினர்களுக்கும் பதவிக் காலம் 5 ஆண்டுகளாகும்.
# முதலமைச்சர்

## முதலமைச்சரின் பணிகளும் அதிகாரங்களும்

மாநில நிருவாகத்தின் உண்மையான தலைவராக முதலமைச்சர் திகழ்கிறார். அவரின் பணிகள்  
- அமைச்சரவையை அமைத்தல்
- அமைச்சர்களுக்கு துறைகளை ஒதுக்கீடு செய்வது.
- கடமை தவறும் போது அமைச்சர்களைப் பதவி விலகக் கோருதல்
- ஆளுநர் அறிவிக்கையின் படி துறைகளை அமைச்சர்களுக்கு மாற்றம் செய்தல்
- அமைச்சரவையின் தலைவராய் இருந்து, அமைச்சரவைக் கூட்டங்களுக்குத் தலைமை தாங்குவது.
- ஆளுநர் மற்றும் அமைச்சர்களுக்கு இடையே தொடர்பாளராக செயல்படுதல்
- பதவிக் காலம் முடியும் முன்பே சட்டப்பேரவையைக் கலைக்க ஆளுநருக்கு அறிவுறுத்துவது.
# முதலமைச்சர்

## நாடுகள் சிலவற்றின் முதலமைச்சர்கள்

- இலங்கை முதலமைச்சர்கள்
- தமிழ்நாடு முதலமைச்சர்கள்
- சபா முதலமைச்சர்கள், மலேசியா
# முதலமைச்சர்

## வெளியிணைப்புகள்

- முதல் அமைச்சர் தளம் - முதல்வர்களுக்காகவே தனிப்பட்ட வலைத்தளம்.
# எத்திடியம் புரோமைடு

**எத்திடியம் புரோமைடு** (Ethidium bromide, சில இடங்களில் **"EtBr"** என சுருக்கெழுத்துகளில் குறிக்கப்பெறும், இச்சுருக்கெழுத்து *புரோமோமெத்தேன்* என்னும் பொருளுக்கும் பயன்படுகின்றது), என்னும் வேதிப்பொருள் 21 கரிம அணுக்கள் கொண்ட 4 அறுகோண வளையம் கொண்ட, புரோமின் அணு உள்ள, அரோமாட்டிக் வகையைச் சேர்ந்த, C<sub>21</sub>H<sub>20</sub>BrN<sub>3</sub> என்னும் வேதி வாய்பாடு கொண்ட ஒரு பொருள். நான்கு அறுகோண வளையங்களில் ஒன்று (பீனைல் குழு உடையது) ஏறத்தாழ மற்ற வளையங்களுக்கு செங்குத்தான தளத்தில் அமைந்துள்ள அமைப்பு கொண்டது. எத்திடியம் புரோமைடு இடைப்பிணைவுறும் (intercalating) வினைகளில் பயன்படும் ஒரு பொருள். இது கருக்காடி (நியூக்கிளிக் காடி) போன்ற குறிப்பிட்ட பொருள்களுடன் பிணைப்புற்று நின்று ஒளிரக்கூடிய தன்மை உடைய பொருள் (இவற்றை ஒளிரி அல்லது தூண்டொளிரி என்று இங்கு அழைக்கின்றோம்). ஒளிரியாகிய எத்திடியம் புரோமைடை மின்புல தூள்நகர்ச்சி (electrophoresis) முதலிய செய்முறை நுட்பங்களில் பயன்படுத்துகின்றனர். புற ஊதாக்கதிர்களை வீசினால் எத்திடியம் புரோமைடு செம்மஞ்சள் (ஆரஞ்சு) நிறத்தில் ஒளிர்வது மட்டுமல்லாமல், டி.என்.ஏவுடன் பிணைவுற்றபின் இவ்வொளியின் அடர்த்தி (intensity) 20 மடங்காக உயரும். எத்திடியம் புரோமைடு முன்னர் ஓமிடியம் (அல்லது உஃகோமிடியம், **homidium**) என்னும் பெயரில் 1950களில் இப்பொருள் விலங்குமருத்துவ இயலில் மாடுகளுக்கு ஏற்படும் *டிரிப்பனோசொமோசிசு* (Trypanosomosis) என்னும் நோய்க்கு மருந்தாகப் பயன்படுத்தினர். எத்திடியம் புரோமைடு வலுவான மரபணு புரட்டி அல்லது மரபணு பிறழ்ச்சியூட்டி (mutagen) ஆகும். மேலும் எத்திடியம் புரோமைடு புற்றுநோயூட்டி (carcinogen) என்றும், சூழலிடப் புற்றுநோயூட்டி (டெராட்டோச்சென், teratogen) என்றும் கருதப்படுகின்றது. ஆனால் இப்பண்புகள் துல்லியமாக நிறுவப்படவில்லை.
# மணிப்புரி

நாடு வெளியிட்ட மணிப்புரி நடன அஞ்சல் தலை]]
மணிப்பூர் மாநிலத்தில் மெய்தி மக்களால் ஆடும் நடனத்திற்கு **மணிப்பூரி** என்ற பெயர் கொடுக்கப்பட்டது. மணிப்பூர் பிரதேசத்தில் மிகப் பழமையான மகிழ்விக்கும் ஒரு ஆடல் ஆகும். கிருஷ்ணராதா, கோபிகையரால் நிகழ்த்தப்பட்டதென்று கருதி வரும் மற்றொரு ஆடல் *"ராஸ்லீலா"* ஆகும். இக்கலையை ஆடுபவர்கள் சலங்கை அணியமாட்டார்கள் என்பது குறிப்பிடத்தக்கது.  
ராசலீலை நடனங்கள் மணிப்புரி நடனத்தின் பட்டியலில் அடங்கும். நான்கு வகையான ராசலீலை நடனங்கள் பின்வருமாறு: வசந்த ராசலீலை, குஞ்ஜ ராசலீலை, மஹாராசலீலை மற்றும் நித்திய ராசலீலை ஆகியனவாகும்.  
பாடும் முறையும், குரல்வள அபிவிருத்திப் பயிற்சி, வேறு நடனக் கலைக்கான இசையைப் போல் இல்லாமல் வேறு பட்டிருக்கும். பாடுபவரின் குரல் உச்ச சுருதியிலும் தெளிவாகவும் இருக்கும். பங்க், டோலக், டோல், கஞ்ஜூரி என்னும் நான்கு வகையான வாத்தியங்கள் இந்த நடனத்திற்கு பக்கவாத்தியங்களாக அமைகின்றன. தாள வகைகள் இந் நடனத்திற்கு உரித்ததாகும்.
# கதக்

***கதக்*** (*Kathak*) என்பது இந்திய பாரம்பரிய நடனத்தின் ஒன்பது முக்கிய வடிவங்களில் ஒன்றாகும். இந்த நடன வடிவத்திற்கான மூலங்கள், கதாகர் என்கிற கதைச்சொல்லிகள் பழங்காலத்து வட இந்தியாவின் நாடோடிப் பாணர்களுடன் தொடர்பு கொண்டிருக்கிறது. கிராம மையப்பகுதிகள் மற்றும் கோவில் முற்றங்களில் நிகழ்வுகளை நடத்திய இந்த பாணர்கள், பெரும்பாலும் புராணக் கதைகள் மற்றும் வேதப்புத்தகங்களிலிருந்து தேர்ந்தெடுக்கப்பட்ட நீதிக் கதைகளை விவரித்துக் கூறுவதில் நிபுணர்களாக இருந்தனர். மேலும் தங்கள் கதை எடுத்துரைத்தலை கை அசைவுகள் மற்றும் முகபாவங்களால் அலங்கரித்தனர். கதைகளுக்கு உயிரூட்டுவதற்கு, இசைக் கருவிகள் மற்றும் வாய்மொழி இசைகளுடன் புது நடையிலான கை அசைவுகளைப் பயன்படுத்தும் ஒரு மிகச் சிறந்த எடுத்துக்காட்டு அரங்கமாக இருந்தது  
கதக்கின் முன்மாதிரிக் கூறுகளை நீண்ட காலத்திற்கு முன்பே காணலாம் என்றாலும், பக்தி இயக்கத்தின் போதுதான் கதக் பரவலானது. குறிப்பாக இந்துக் கடவுளான கிருஷ்ணரின் குழந்தைப் பருவம் மற்றும் அவரது கதைகளை இணைப்பதன் மூலமும், வட இந்திய இராச்சியங்களின் அவையில் சுயாதீனமாகவும் இருந்தது. முகலாய ஆட்சியின் போது, பேரரசர்கள் *கதக்* நடனத்தின் புரவலர்களாக இருந்தனர். மேலும் தங்கள் அரசவைகளில் அதை தீவிரமாக ஊக்குவித்தனர். *கதக்* நிகழ்ச்சிகளில் உருது கசல் மற்றும் முகலாய காலத்தில் கொண்டு வரப்பட்ட பொதுவாக பயன்படுத்தப்படும் கருவிகள் இடம் பெறுகின்றன. இதன் விளைவாக, பாரசீக கூறுகளைக் கொண்ட ஒரே இந்திய பாரம்பரிய நடன வடிவமாகவும் இதைக் கருதலாம்.  
பண்டைய இந்தியாவில் கதக் நடனக் கலைஞர்கள், பயணக் குழுக்களாக இருந்தனர், அவர்கள் *கதகாக்கள்*, அல்லது *கதாகர்* (பாணர்கள்) என்று அழைக்கப்பட்டனர்.
வைக்கப்பட்டுள்ள சர்மிளா சர்மா மற்றும் ராஜேந்திர குமார் கங்கானி ஆகியோரின் செயல்திறன் (நவம்பர் 2007) ]]
*மேரி ஸ்னோட்கிராஸ்* என்ற அமெரிக்க எழுத்தாளரின் கூற்றுப்படி, இந்தியாவின் கதக் பாரம்பரியம் கிமு 400 வரை செல்கிது. பரத முனிவரின் நாட்டிய சாஸ்திரம் எனும் காந்தர்வ வேதம் கதக்கின் வேக்ளைக் கொண்டுள்ளது.  
காந்தர்வ சாத்திரம் 6,000 சுலோகங்களும், 36 அதிகாரங்களும் கொண்டது. அதில் இசை, நடனம், நாடகம் என்ற மூன்று இருந்தன. இன்றுள்ள கந்தர்வ வேதத்தில் சங்கீதம், நடனம், நாட்டியம், நாடகம், கவிதை அடங்கும்.
# கதக்

### பக்தி இயக்க சகாப்தம்

ஒரு பாரம்பரிய நடன வடிவமாக "கதக்" வாரணாசியில் தொடங்கி அங்கிருந்து வடமேற்கில் இலக்னோ, ஜெய்ப்பூர் மற்றும் வடக்கு மற்றும் வடமேற்கு இந்தியாவின் பிற பகுதிகளுக்கு குடிபெயர்ந்ததாக உரை ஆய்வுகள் தெரிவிக்கின்றன. இராதா-கிருஷணரின் மீதான எழுச்சிமிகு ஆராதனை நடைபெற்று வந்த காலத்தில், இந்த உருவங்களின் வாழ்க்கையிலிருந்து கதைகளைச் சொல்வதற்கு கதக் பயன்படுத்தப்பட்டது. கதக் நடனத்தின் லக்னோ பாரம்பரியம், உத்தரபிரதேசத்தின் அலகாபாத் உள்ள ஹாண்டியா கிராமத்தைச் சேர்ந்த ஈஸ்வரி என்ற பக்தி இயக்கத்தைச் சேர்ந்தவர் உருவக்கியதாக கூறப்படுகிறாது. அவர் தனது கனவில் இந்து கடவுளான கிருஷ்ணர் தோன்றியதாகவும், "நடனத்தை ஒரு வழிபாட்டு வடிவமாக" வளர்த்துக் கொள்ளுமாறு கேட்டுக் கொண்டதாகவும் கூறினார்.
# கதக்

### முகலாய சகாப்தம்

முகலாயர்களின் வருகையின்போது, இந்த நடன வடிவம் ஒரு புதிய உத்வேகத்தைப் பெற்றது. 16 ஆம் நூற்றாண்டுக்குப் பின்னர் அந்த நடனம் முகலாயர் அரசவையை அடைந்தபின்னர் தான் கதக் தன்னுடைய தனித்தன்மையுடைய வடிவம் மற்றும் அம்சங்களைப் பெறத் தொடங்கியது. இங்கு அது இதர பல்வேறு வடிவங்களால் நடனம் மற்றும் இசையை எதிர்கொண்டது மிகக் குறிப்பாக பெர்சியாவிலிருந்து வந்த நடனங்கள். தங்கம், நகை முதலான பரிசுகள் மற்றும் அரசவை சலுகைகளை வழங்கி நடனக் கலைஞர்கள் கோவில்களிலிருந்து அரசவைக்கு இழுக்கப்பட்டனர். சமூக அந்தஸ்துடைய நடனக் கலைஞர்களும் அரசவையில் வெளிப்பட ஆரம்பித்தவுடன் அதற்கான ஆதரவும் பெருகியது. இங்கு அடிக்கடி நடனப் போட்டிகள் நடத்தப்பட்டன. வட இந்திய முகலாய அரசவைகளின் சூழல், சுத்தமான ஆன்மீக கலை வடிவமாக இருந்த கதக்கை அரசவை மகிழ்வூட்டும் நிகழ்வாக கவனம் செலுத்தும் நிலைக்கு மாற்றியது. மத்திய கிழக்கு நாடுகளிலிருந்து வரவழைக்கப்பட்ட நடனக் கலைஞர்கள் தங்கள் எண்ணங்களை கதக் நடனக்கலைஞர்களிடம் பரப்பினர். அதே நேரத்தில தங்களுடைய நடனங்களில் சேர்த்துக்கொள்வதற்காக கதக்கிலிருந்த உத்திகளைப் பெற்றார்கள். கதக் இந்தப் புதிய உள்ளீடுகளை உள்வாங்கிக்கொண்டு, அதனுடைய சொந்த சொற்களஞ்சியத்தின் ஒரு உள் அங்கமாக ஆகும் வரையில் அதைத் தழுவிக்கொண்டது.  
முகலாய சகாப்த அரசவைகளும் பிரபுக்களும் கதக்கை தங்களுடைய பொழுதுபோக்கின் ஒரு வடிவமாக ஏற்றுக்கொண்டனர்.
# கதக்

### ஆங்கிலேயர் காலத்தில்

19 ஆம் நூற்றாண்டின் இந்தியாவில் பிரித்தானிய காலனித்துவ ஆட்சியில் ஆங்கிலேயரின் வருகையைத் தொடர்ந்து கதக்கில் பெரும் வீழ்ச்சி ஏற்பட்டது. விக்டோரிய நிர்வாகத்தினர் அதை ஒரு கீழ்த்தரமான அழகற்ற வடிவிலான கலைநிகழ்ச்சியாக வெளிப்படையாக அறிவித்தனர். இத்தகைய கலாச்சார சீர்கேடுகளின்போதும், இந்த கலை வடிவங்களை நடனக் கலைஞர்கள் பாதுகாத்தனர். அப்போதைய அரசியல் கொள்கைகளால் அதிகாரப்பூர்வமாக இழிவுபடுத்தப்பட்டபோதிலும், கதக்கை பராமரிக்கவும் அது தொடர்ந்து நிலைத்திருப்பதற்கும் கௌஹர் ஜான் போன்ற பிரபல கலைஞர்கள் முக்கியப் பங்காற்றினர்.
# கதக்

### சுதந்திரத்திற்குப் பிந்தைய காலம்

காலனித்துவ சகாப்தத்தை முடிவுக்குக் கொண்டுவருவதற்கும், சுதந்திர இந்தியாவுக்கான இயக்கமும் கதக்கின் மறுமலர்ச்சியைக் கொண்டு சென்றது. மேலும் பரவலாக, கலாச்சார புத்துணர்ச்சியையும், கலாச்சாரத்தை மீட்டெடுப்பதற்கும் வரலாற்றை மீண்டும் கண்டுபிடிப்பதற்கும் முயற்சி செய்தது.
# கதக்

### ஆடைகள்.

வெவ்வேறு சமுதாயச் சூழல்களைப் பிரதிபலிக்கும் வகையில் அந்த நடன பாணியே மாறிய நிலையில், நடனக் கலைஞர்களின் உடைகளும் நிகழ்த்துவதற்கான உடைகளும் மாறியிருக்கின்றன.
# ஹரிகதை

*கதாகாலட்சேபம்* என்பது கதை கூறுவதாகும். இது சமஸ்கிருதச் சொல் ஆகும். கதா என்பதன் பொருள் கதை, காலட்சேபம் என்றால் காலத்தைச் செலவழித்தல் என்பதாகும். கதை சொல்வது/கேட்பது மூலம் காலத்தைச் செலவழிப்பது என்பது இதன் முழுமையான பொருளாகும். இது *ஹரிகதா காலட்சேபம்* என்றும் அழைக்கப் பெறுகிறது. இது ஒரு ஒருங்கிணைந்த கலையாகும். இதில் உரை, நடிப்பு, இசை, அபிநயம் மற்றும் தத்துவக் கருத்துக்கள் சேர்ந்திருக்கும். இதிகாசப் புராணங்களிலிருந்து எடுக்கப்படுக்கின்ற கதைகள் இசையுடன் கதையாகின்றன.  
19ம் நூற்றாண்டில் இக்கலை புதுப்பொலிவு பெற்று புகழடைந்தது. தஞ்சாவூர் கிருஷ்ணபாகவதர் இக்கலையின் தந்தை எனப் போற்றப்படுகின்றார். இவரது காலத்திற்கு முன் புராண சொற்பொழிவுகளாக இருந்த பக்திக் கதைகள் மராட்டிய ஹரிகதா சம்பிரதாயத்தை ஒட்டி உருமாற்றம் பெற்று இசை உருப்படிகள் பலவற்றுடன் புதிய உருவத்தை அடைந்தது.  
ஹரிகதை இரண்டு பாகங்களைக் கொண்டுள்ளது.
1. பூர்வாங்கம்
1. உத்தராங்கம்
# மின்புலத் தூள்நகர்ச்சி

**மின்புலத் தூள்நகர்ச்சி** (Electrophoresis) என்பது மின்மம் பெற்றுள்ள, வெவ்வேறு நிறைகள் கொண்ட சிறு தூள்கள் மின்புலத்தால் உந்தப்பட்டு, அத்தூள்கள் உள்ள ஊடகத்தின் வழியே வெவ்வேறு வேகத்தில் நகரும். இதனைக் கொண்டு வெவ்வேறு மூலக்கூறுகளை பிரித்தெடுக்கலாம். இச் செய்முறை தொழினுட்பம், உயிர்வேதியியல், மூலக்கூற்று உயிரியல் போன்ற துறைகளில் பெரிதும் பயன்படுகின்றது. ஒரே அளவு மின்மம் கொண்ட இருவேறு தூள்களில், கூடுதலான நிறை கொண்ட தூள் அல்லது பொடி மெதுவாக நகரும், நிறை குறைவான நிறை கொண்ட துகள் விரைந்து நகரும். ஏனெனில் மின்புலம் மின்மத்தின் அளவைக் கொண்டு உந்தும், ஆனால் எடை கூடுதலாக இருந்தால் மின்புலம் தரும் விசையால் மெள்ளவே நகரும். இதுவே அடிப்படைக் கருத்து.  
இரியூசு (F.F.Reuss) என்னும் உருசிய ஆய்வாளர் 1807 இல் முதன்முதலாக இம்முறையின் அடிப்படையைக் கண்டுபிடித்தார். அவர் நீரில் இடைமிதந்த களிமண் துகள்கள், மின்னழுத்தம் தந்தால் நகர்வதைக் கண்டுபிடித்தார். ஆனால் மின்புலத் தூள்நகர்ச்சிக் கருவியாக இக்கண்டுபிடிப்பு 1937 ஆம் ஆண்டுவரை, 130 ஆண்டுகளாக, பயன்படவில்லை. 1937 இல் *ஆர்ன் டிசெலியசு* (Arne Tiselius) என்பவர் மின்புலத்தால் தூள்கள் நகருவதைக் கொண்டு நகரும்-எல்லை முறை என்னும் செய்நுட்பத்தைக் கண்டுபிடித்து அறிமுகப்படுத்தினார். இன்று இச்செய்நுட்பம் பற்றி பல நூல்களும் ஆய்வுக்கட்டுரைகளும் ஆங்கிலத்திலும் பிற ஐரோப்பிய, உலக மொழிகளும் உள்ளன. தனி மற்றும் பயன்பாட்டு வேதியியலுக்கான அனைத்துலக ஒன்றியத்தின் (IUPAC) கீழ் மின்னகர்ச்சி விளைவுகளில் (electrokinetic phenomena) சிறந்த அறிஞர்களால் வெளியிடப்பட்ட நுட்ப அறிவிப்புரை ஒன்றும் உள்ளது
# மின்புலத் தூள்நகர்ச்சி

## மேற்கோள்களும் அடிக்குறிப்புகளும்

[
# ஆர்.என்.ஏ கூழ்ம மின்புல புரைநகர்ச்சி

**ஆர்.என்.ஏ. கூழ்ம மின்புல தூள்நகர்ச்சி** (*RNA gel electrophoresis*) என்னும் நுட்பம் டி.என்.ஏ. கூழ்ம மின்புல தூள்நகர்ச்சி போன்று ஆர்.என்.ஏக்களை கண்ணால் பார்க்கும் நுட்பமாகும். டி.என்.ஏ கூழ்ம மின்புல தூள்நகர்ச்சி காணும் அனைத்து விடயங்களும் இம்முறையிலும் அடங்கும். மேலும் டி.என்.ஏ. கூழ்ம மின்புல தூள்நகர்ச்சி முறையில் ஆர்.என்.ஏ க்களை காண முடியும் என்றாலும், அந் நுட்பம் ஆர்.என்.ஏ.க்களின் அளவுகளை (*size*) பார்ப்பதில் பின்னடைவை கொண்டுள்ளது. ஏனெனில் ஆர்.என்.ஏ க்கள் ஊசி-வளைவுகளை (*stem-loop*) தனது அமைப்பில் கொண்டுள்ளதால், ஆர்.என்.ஏ.க்கள் நகரும் விதத்தை பாதிக்கும். இதனால் நாம் காணும் அளவுகளை சரியாக கணிக்க முடியாது.
# ஆர்.என்.ஏ கூழ்ம மின்புல புரைநகர்ச்சி

## எப்படி அளவுகளை கணிப்பது?

அகரோசு கூழ்மத்தில் பார்மலின் (*formalin*) அல்லது பார்மல்டிகைடு (*formaldehyde*) கூடுதலாக இடும்பொழுது, அவைகள் ஆர்.என்.ஏ க்களின் ஊசி-வளைவுகளை இடர்வு ஏற்படுத்தும். இதனால் ஆர்.என்.ஏ க்கள் நகர்த்தல்கள் ஒழுங்கமைக்கப்படும்.  
இம்முறையில் பயன்படுத்தப்படும் இடைமத்தில் (*buffer*) பார்மால்டிகைடு கூடுதலாக இடப்படும். மேலும் MOPS, சோடியம் அசிட்டேட் (CH3-COO-Na), இ.டி.தி.எ (EDTA) போன்ற வேதி பொருள்கள் பயன்படுத்தப்படும்.
# அகார்

- அகாரில் இருந்து செய்த நிப்பானிய சிவப்புப்பயற்றுக் களி|]]
**அகார்** அல்லது **ஏகார்** (Agar) அல்லது **அகார் அகார்** (agar agar) என்பது கடற்பாசி அல்லது கடற்செடியில் இருந்து செய்யப்படும் கெட்டியான களி போன்ற கூழ்மப் பொருள். இதனை சப்பான் மக்கள் தங்கள் சுவை உணவுகளின் ஒன்றாக உண்கின்றனர். ஆனால் கடந்த ஒரு நூற்றாண்டாக இது உயிரியல், நுண்ணுயிரியல் ஆய்வகங்களில் நுண்ணியிரிகள் வளரும் வளர்ப்பூடகமாகப் பயன்படுகின்றது. இதனை களி போன்ற மெதுமையான கூழ்மப்பொருளாக மாற்றுவது சிவப்புப் பாசியின் (red alga) உயிரணுக்களின் கலச்சுவர்ப்பொருளில் இருந்து பெறும் கூட்டுச்சர்க்கரை (polysaccharide) ஆகும். இந்தச் சிவப்புப் பாசி பெருமுதலாக *செலிடியம்* (Gelidium), *கிரேசிலாரியா* (Gracilaria) அல்லது பொதுவாக கடற்பாசி (seaweed) என்றழைக்கப்படும் *இசுபெரோக்காக்கசு யூக்கீமா* (*Sphaerococcus euchema*) ஆகியவற்றில் இருந்து பெறுவது. வணிகத்தில் விற்கப்படும் பொருள் *செலிடியம் அமான்சியி* (Gelidium amansii) என்பட்தில் இருந்து பெறுவது.
விட்டப் பெற்றிக் கிண்ணிகளில் (petri dishes) அகார் களிக்கூழ்மம் பூசப்பட்டுள்ளது. இவை பாக்டீரியாக்களைத் தொழுதிகளை வளர்க்கப் பயன்படுகின்றன.]]  
அகார் அல்லது அகார் அகாரென்பதை வயிற்றுப்போக்கு உண்டாக்கப் பயன்படுத்தலாம். இதனை சூடான சூப் (குழம்பு) போன்றவற்றின் அடர்த்தியைக் கூட்ட பயன்படும் ஒரு தாவரப் பொருளாகவும் பயன்படுத்தலாம்.  
வேதியியல் நோக்கில் அகார் என்பது *காலக்டோசு* (galactose) என்னும் ஒற்றைச்சர்க்கரையின் ஒரு பலபடி. இப்பலபடிச் சர்க்கரை, பாசியின் (algae), உயிரணுச் சுவருக்கு கட்டுமான வலுசேர்க்கும் பொருளாக இயங்குகின்றது
# சோடியம் அசிட்டேட்டு

**சோடியம் அசிட்டேட்டு** என்பது அசிட்டிக் காடியின் சோடிய உப்பு. பல்வேறு பயன்பாட்டுக்காக இவ் வேதிப்பொருள் மலிவாக (குறைந்த செலவில்) பெரிய அளவில் தொழிலகங்களில் உற்பத்தி செய்யப்படுகின்றது. இரண்டு கரிம அணுக்கள் கொண்ட இவ் வேதிப்பொருள் [CH<sub>3</sub>COO]<sup>−</sup> என்னும் எதிர்ம மின்மியாகிய (அயனியாகிய) அசிட்டேட்டு, நேர்ம மின்மியாக உள்ள சோடியத்துடன் சேர்ந்து சோடியம் அசிட்டேட்டு ஆகின்றது.
# சோடியம் அசிட்டேட்டு

## பயன்பாடுகள்

### தொழிலகங்கள்

நெசவாலைகளில் கழிவுக் கந்தகக் காடியை நடுமைப் படுத்த (காடித்தன்மையை ஈடுகட்டி நடுமைப்படுத்த) சோடியம் அசிட்டேட்டு பயன்படுகின்றது. செயற்கை இரப்பர் உற்பத்தியில் குளோரோப்பிரீனை உறுதியேற்றும் வல்க்கனாக்கும் செயற்பாட்டை மட்டுப்படுத்த சோடியம் அசிட்டேட்டு பயன்படுத்தப்படுகின்றது. தோல் பதனிடும் தொழிலிலும் இது பயன்படுகின்றது
# சோடியம் அசிட்டேட்டு

## பயன்பாடுகள்

### உயிர்வேதியியல் பயன்பாடு

சோடியம் அசிட்டேட்டு உள்ள கரைசல் உயிர்வேதியியலில் காரக்காடித்தன்மை(pH) விரைந்து மாறாமல் இருக்க ஓர் இடைமமாகப் பயன்படுகின்றது. உயிர்வேதியியலில் காரக்காடித்தன்மையின் அளவு வேதி வினைகளை வெகுவாக மாற்ற வல்லது.
# சாதி மல்லிகை

**சாதி மல்லிகை** அல்லது **ஜாதி மல்லிகை** அல்லது **சந்தன மல்லி** (தாவர வகைப்பாட்டியல்: Jasminum grandiflorum subsp. grandiflorum) தெற்காசியாவில் காணப்படும் மல்லி இனத்தின் துணையினமாகும். ஆசிய பெருமல்லி இனத்தின் கீழ் அமைந்துள்ள, துணை இனமாகும். *ஸ்பானிஷ் ஜாஸ்மின், ராயல் ஜாஸ்மின், காடலோனியான் ஜாஸ்மின்* என ஆங்கிலத்திலும், *சமேலி* என்று இந்தியிலும் அழைக்கப்படுகிறது. இந்தியாவில் இதன் இலைகள் ஆயுர்வேத மருத்துவத்திலும், இதன் மலர்கள் பெண்களின் சிகை அலங்காரத்திற்கும் பயன்படுத்தப்படுகிறது. பாகிஸ்தானில், இது சால்ட் ரேஞ் மற்றும் ராவல்பிண்டி மாவட்டத்திலுள்ள காடுகளில், கடல்மட்டத்திலிருந்து 500-1500 மீட்டர் உயரத்தில் வளர்கிறது. இது சில நேரங்களில், மல்லிகையின் (Jasminum officinale) ஒரு வகையாகவே கருதப்பட்டது.*யாசுமினம் கிராண்டிப்ளோரம் (Jasminum grandiflorum)* என்ற இனத்தில் இரு சிற்றினங்கள் உள்ளன. அவற்றில் இந்த துணையினம் மட்டுமே பல கண்டங்களில் காணப்படுகிறது. மற்ற துணையினம்( *Jasminum grandiflorum subsp. floribundum*) அரபு நாடுகளிலும், சில ஆப்பிரிக்க நாடுகளிலும் மட்டுமே காணப்படுகிறது.
# சாதி மல்லிகை

## வளரியல்பு

இது படர்ந்து 2–4 மீட்டர் உயரம் வளரக்கூடிய இலையுதிர் புதர்ச் செடியாகும். இதன் இலைகள், எதிர் இலையடுக்கத்துடன், 5–12 செ.மீ. நீளத்துடன், காது (அல்லது இறகு) வடிவமுள்ள 5–11 குற்றிலைகளுடன் காணப்படும். இதன் மலர்கள், திறந்த நுனிவளராப்பூந்துணர்களாக, 13–25 மீ.மீ. நீளம் கொண்ட தண்டுடன் இருக்கும். மேலும் வெண்ணிறம் கொண்ட அல்லிவட்டத்துடன் (இதழ்கள்) 13–22 மீ.மீ. நீளமுள்ள ஐந்து இதழ்களுடன் பூக்கின்றன. இவற்றின் மணம் தனித்தன்மையுடனும், இனிமையாகவும் இருக்கும்.  
இது மிதவெப்ப மண்டலங்களிலும், வெப்ப மண்டலங்களைச் சார்ந்த பகுதிகளிலும் அழகுச் செடியாக வளர்க்கப்படுகின்றது. கரைத்துப்பிரித்தல் (கரைப்பான் வழிச் சாறு இறக்கல்) முறைப்படி, இவற்றின் சாறு எடுக்கப்பட்டு, ஜாஸ்மின் கான்கிரீட்டுகளாகவும், ஜாஸ்மின் ஒலியோரேசின்களாகவும் மாற்றப்படுகின்றன. இவை இரண்டும் வாசனைத்திரவியத் தொழிலில் உபயோகப்படுகின்றன.
# சாதி மல்லிகை

## பேரினச்சொல்லின் தோற்றம்

அரபி மொழியில், *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும். பாரசீக மொழியில் *யாசுசுமின்* (یاسمین) என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில் இச்சொல்லின் வேறுபட்ட வடிவங்கள் தோன்றியது எனலாம். பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது.
# சாதி மல்லிகை

## பயிர்ப் பாதுகாப்பு முறைகள்

ஒருங்கிணைந்த சாதி மல்லிகை பயிர்ப் பாதுகாப்பு முறைகள் கீழ்வருமாறு:
- மொட்டுப்புழு தாக்கினால் மானோகுரோட்டோபாசு 2 மில்லி மருந்தை ஒரு லிட்டர் நீரில் கலந்து தெளிக்கவேண்டும்.
- சிவப்பு சிலந்திப் பூச்சிகளை அழிக்க நனையும் கந்தகம் 50 சதத்தூளை ஒரு லிட்டர் நீருக்கு 2 கிராம் என்ற அளவில் கலந்து தெளிக்கவேண்டும்.
- வளர்ந்த இலை வண்டுகளை மழை வந்தபிறகு விளக்குப் பொறி வைத்து அழிக்கலாம்.
- இலைப்புள்ளி நோயைக் கட்டுப்படுத்த மான்கோசெப் மருந்தை லிட்டருக்கு 2 கிராம் என்ற அளவில் தெளிக்கவேண்டும்.
# சாதி மல்லிகை

## இவற்றையும் காணவும்

- ஆசிய பெருமல்லி
- மல்லிகை இனங்களின் பட்டியல்
- சங்ககால மலர்கள்
# விக்கிப்பீடியா:முதற்பக்கக் கட்டுரைகள்/சூலை 14, 2009

**வாழை** தாவர வகைப்படுத்தலின் படி ஒரு சிறுசெடியாகும். வாழையின் அறிவியல் பெயர் *Musa sp.* வாழை தென் கிழக்கு ஆசியாவில் தோன்றியது. வாழைமரம் 8 மீ உயரம் வரை வளரக் கூடியது. அதன் பெரிய இலைகள் 3 மீ நீளம் வரை இருக்கும். வாழைப்பழம் மஞ்சள் அல்லது பச்சை நிறத்தில் நீளமாக இருக்கும். வழைப்பழங்கள் வாழைக்குலையில் வரிசையாக கொத்துக்கொத்தாய் அமைந்திருக்கும். ஒவ்வொரு கொத்தும் 'சீப்பு' என்றும், பல சீப்புகளைக் கொண்ட முழு வாழைக்கொத்து 'குலை' அல்லது 'தார்' என்றும் அழைக்கப்படுகிறது.
---  
**பி. ஸ்ரீநிவாச்சாரி** அல்லது **பி.ஸ்ரீ.** (ஏப்ரல் 16, 1886 - அக்டோபர் 28, 1981) பேச்சாளராக, எழுத்தாளராக, உரையாசிரியராக, பதிப்பாசிரியராக, விமர்சகராக, வரலாற்று ஆசிரியராக, பத்திரிகை ஆசிரியராக, சமயாச்சாரியராக, திறனாய்வாளராக இப்படி பன்முக வித்தகராக விளங்கியவர்.தினமணி, தினமலர், சுடர், சுதேசமித்திரன் போன்ற நாளிதழ்களுக்கும், கல்கி, ஆனந்த விகடன் போன்ற வார இதழ்களுக்கும் கலைமகள், அமுதசுரபி போன்ற மாத இதழ்களுக்கும் எண்ணற்ற கட்டுரைகளை எழுதியுள்ளார்.
# கெலி ஓயா

**கெலி ஓயா** இலங்கையின் மத்திய மாகாணத்தின் கண்டி மாவட்டத்தில் கண்டி நகரில் இருந்து 10 கிலோமீட்டர் தொலைவில் அமைந்துள்ள ஒரு சிறிய நகரமாகும். பேராதனை நகரையும் செங்கலடியையும் நுவரெலியா நகரூடாக இணைக்கும் ஏ-5 பெருந்தெருவில் அமைந்துள்ளது. இது மகாவலி கங்கையின் கிளையாறுகளில் ஒன்றான கெலி ஆறு இந்நகரினூடாக பாய்கிறது. இதன் அரசியல் நிர்வாகம் உடுநுவரை பிரதேச செயலாளர் பிரிவால் மேற்கொள்ளப்படுகிறது.
# உருமுச்சி

**உருமுச்சி** அல்லது **உரும்கி** , சீனமொழியில் **உலுமுகி**(ئۈرۈمچی|Ürümchi}}; (=乌鲁木齐|t=烏魯木齊|p=Wūlǔmùqí) சீன மக்கள் குடியரசின் வடமேற்கில் உள்ள சிங்ஜியாங்க் தன்னாட்சி வலயத்தின் தலைநகராகும்.  
2.3 மில்லியன் மக்கட்தொகையுடன் சீனாவின் மேற்கு உட்புறத்தில் உள்ள மிகப் பெரிய நகரம் உரும்கி. 1990களில் இருந்து இந்நகரம் வேகமாக பொருளாதார வளர்ச்சி அடைந்து இன்று மண்டல போக்குவரத்து மற்றும் வணிக மையமாக உருவெடுத்துள்ளது.
# உருமுச்சி

## வரலாறு

பட்டு சாலை வழியில் வடக்குப்பகுதியில் இருந்தாலும் இது ஒரு நவீன நகரமாகும். தற்போதைய உரும்கியில் இருந்து 10 கி.மீ. தூரத்தில் லுன்டாய் என்னும் பழமை வாய்ந்த நகரம்,(கிபி648) பட்டுவழியில் சுங்கம் வசூலித்து வந்தது.பின்னர் வரும் காலங்களுக்கு தரவுகள் இல்லை.  
கிங் பரம்பரையில் (1763) பேரரசர் கியான்லாங் லுன்டாயை விரிவுபடுத்தி டைஹுவா எனப் பெயரிட்டார். 1884, பேரரசர் குயாங் ஜு சிங்ஜியாங் மாநிலத்தை உருவாக்கி டைஹுவாவினை அதன் தலைநகரமாக்கினார்.
பெப்ரவரி 1, 1954இல் சீன மக்கள் குடியரசு ஏற்பட்டபின், இந்த நகருக்கு மங்கோலியன் மொழியில் **அழகிய புல்வெளி** என்னும் பொருள்படும் உரும்கி என பெயர் மாற்றப்பட்டது.
# உருமுச்சி

## மக்கள்தொகை

2000 கணக்கெடுப்பின்படி, உரும்கியில் 2,081,834 மக்கள் உள்ளனர். மக்கள்தொகை அடர்த்தி 174.53 வசிப்பவர்கள்/சகி.மீ.. இந்த தொகையில், 75.3% பேர் ஹான் சீனர்கள்,15.8% பேர் யுகுர் மக்கள்,8.0% பேர் ஹுயு மக்கள்,மற்றும் 2.3% பேர் கசக்குகளும் கிகிசுக்களும் ஆகும்.
# உருமுச்சி

## புவியியல் மற்றும் வானிலை

சீனாவின் மேற்குப்பகுதியில் மிகப்பெரிய நகரமான உரும்கி கின்னஸ் உலக சாதனைகளில் உலகில் எந்தக் கடலிலிருந்தும் வெகுதொலைவில் உள்ள நகரம் என்னும் வகையில் இடம் பெற்றுள்ளது. அருகாமையிலுள்ள கடலோரத்திலிருந்து 1,400 மைல்கள்(2,500 கி.மீ.) தூரத்தில் உள்ளது. நகரத்தின் பரப்பளவு 10,989 ச.கி.மீ.. சராசரியாக உயரம் 800 மீட்டர்கள்.
உரும்கியின் வானிலை ஐரோப்பிய வானிலையை ஒத்ததாகும். வெப்பமான,உலர்ந்த வேனில் காலத்துடன் குளிர்ந்த,ஈரமான குளிர்காலமும உண்டு.வேனில் காலத்தில் வெப்பநிலை சராசரியாக 24° செல்சியஸ் (75°பாரன்ஹீட்),குளிர்காலத்தில் சராசரியாக -16&nbsp;°C (3&nbsp;°F) நிலவுகிறது.
# உருமுச்சி

## பொருளாதாரம்

உரும்கி சிங்ஜியாங்க் மாநிலத்தின் முக்கிய தொழில்மையமாகும். உரும்கியும் அதன் சுற்றுநகர்களும் சிங்ஜியாங்கின் 64.5% தொழில் உற்பத்திக்கு காரணமாயுள்ளன.தனிநபர் மொத்த உள்ளக உற்பத்தி அமெரிக்க டாலர் 6,222 ஆக 2008இல் இருந்தது..
2008 புள்ளிவிவரங்களின்படி,மேற்கு சீனாவின் நகரங்களில் செலவழிக்கக்கூடிய வருமானம் வரிசையில் ஏழாவது இடத்தில் இருந்தது.  
உரும்கி வெளிநாட்டு பொருளாதார உறவுகள் மற்றும் வணிக கண்காட்சி 1991இலிருந்து ஆண்டுதோறும் நடைபெறுகிறது.உள்நாட்டு,வெளிநாட்டு வர்த்தகத்தை விரிவுபடுத்த இந்த கண்காட்சி உதவுகிறது.
# உருமுச்சி

## சுற்றுலா

- **சிங்ஜியாங்க் பன்னாட்டு பெருஞ்சந்தை** (新疆国际大巴扎, யுகைர்: شىنجاڭ خەلقئارا چوڭ بازىرى): ஜிஃபாங் நான் சாலையில் அமைந்துள்ள இசுலாமிய *பசார்* ஆகும். சிங்ஜியாங்க் மற்றும் உரும்கியின் மிக அழகான சுற்றுலா இடங்களில் ஒன்றாகும்.
- ஹாங் ஷான் மலை உரும்கியின் கண்ணைக்கவரும் இடமாகும்.
- **பனிக்கட்டியாறு எண். 1** (一号冰川), உரும்கி ஆறின் மூலம், சீனாவில் ஒரு நகரத்தின் அருகே அமைந்துள்ள பெரிய பனிக்கட்டியாறாகும்.
- **மக்கள் சதுரம்** (人民广场)
- **நான்யு சதுரம்** (南湖广场)
- **சிங்ஜியாங்க் யுகுர் தன்னாட்சி மண்டல அருங்காட்சியகம்** (新疆维吾尔自治区博物馆)
- **ஷுமுகௌ வெப்ப ஊற்றுகள்**(水磨沟温泉) உரும்கியிலிருந்து வடகிழக்கே 5 கி.மீ தூரத்தில் உள்ளது.
- **சிங்ஜியாங்க் பட்டுசாலை அருங்காட்சியகம்** (新疆丝绸之路博物馆)
- **எர்டாகியோ சந்தை** (二道桥市场) உள்ளூர் பொருட்களை சிறுபான்மையினர் விற்கும் சந்தை. கடைக்காரர்கள் உள்ளூர் உடையில் விற்பது சிறப்பானது. சிலநேரங்களில் பொருள் விற்காவிட்டாலும் பயணிகளுடன் நடனம் ஆடி மகிழ்வர்.
# உருமுச்சி

## கல்வி

உரும்கியில் சிங்ஜியாங்க் பல்கலைக்கழகம்,சிங்ஜியாங்க் சாதரண பல்கலைக்கழகம், சிங்ஜியாங்க் வேளாண் பல்கலைக்கழகம், சிங்ஜியாங்க் மருத்துவ பல்கலைக்கழகம் மற்றும் பல கல்விக்கூடங்கள் உள்ளன.
# உருமுச்சி

## போக்குவரத்து

### வான்வழி

உரும்கி திவோபு பன்னாட்டு விமானநிலையம் சீனாவிலுள்ள ஐந்து பெரிய விமானநிலையங்களில் ஒன்றாகும்.சைனா சதர்ன் ஏயர்லைன்ஸ் எனப்படும் விமானசேவையின் மையமாக விளங்குகிறது.
# உருமுச்சி

## போக்குவரத்து

### தொடருந்து

- தொடருந்துப்பாதை ஒன்று உரும்கியை தென்வடக்கிலுள்ள காஷ்கருடன் இணைக்கிறது.
- தவிர கசக்ஸ்தான் வழியாக செல்லும் பிஜிங்-அல்மாடி தொடருந்துப்பாதையில் உரும்கி அமைந்துள்ளது.
# உருமுச்சி

## போக்குவரத்து

### சாலைகள்

செல்லும் சாலைகள்:
- சீன தேசிய நெடுஞ்சாலை 216
- சீன தேசிய நெடுஞ்சாலை312
- சீன தேசிய நெடுஞ்சாலை314.
# உருமுச்சி

## ஊடகம்

சிங்ஜியாங்க் நெட்வொர்கிங் டிரான்ஸ்மிஷன் லிமி. என்ற நிறுவனம் உரும்கி மக்கள் ஒலிபரப்பு நிலையம் மற்றும் சிங்ஜியாங்க் மக்கள் ஒலிபரப்பு நிலையம் என இரு நிலையங்களை நிர்வகித்து வருகிறது. இந்நிலையங்களில் மந்தாரின்,உய்குர்,கசக்,மங்கோலியன்,உருசியன் மற்றும் கிர்கிஸ் மொழிகளில் ஒலிபரப்பு செய்துவருகிறது.  
உரும்கியிலுள்ள சிங்ஜியாங்க் தொலைக்காட்சி நிலையம் (XJTV) சிங்ஜியாங்க் மாநிலத்திலுள்ள பெரிய காணொளிபரப்பு நிலையமாகும். தவிர நகரத்திற்கான உள்ளூர் தொலைக்காட்சி நிலையம் உரும்கி தொலைகாட்சி நிலையம் (UTV)(乌鲁木齐电视台) ஆகும்.
# உருமுச்சி கலவரங்கள், ஜூலை 2009

**ஜூலை 2009 உருமுச்சி கலவரங்கள்** ஜூலை 5,2009 அன்று மக்கள் சீனக் குடியரசின் சிங்ஜியாங் மாநிலத் தலைநகர் உருமுச்சியில் ஆரம்பமாயின. முதல்நாள் ஆர்ப்ப்பாட்டங்களின் போது 1000 முதல் 3000 வரையான உய்கூர் இன சிறுபான்மையினர் ஈடுபட்டனர். காவல்துறையினருக்கும் போராட்டக்காரர்களுக்கும் இடையே நிகழ்ந்த சண்டை சிறிதுநேரத்தில் இனக்கலவரமாக ஹான் சீனர்களைத் தாக்குவதில் திரும்பியது. ஜூலை 7 அன்று நூற்றுக்கணக்கான ஹான் சீனர்கள் கையில் கிடைத்த ஆயுதங்களுடன் காவலர்களையும் உய்கூர்களையும் தாக்கினர். ஜூலை 8 அன்று சீனாவின் அதிபர் கூ சிங்தாவ் 35ஆவது ஜி8 மாநாட்டிலிருந்து அவசரமாக நாடு திரும்பினார்.  
இந்த வன்முறை பலகாலமாக பெரும்பானமை இன ஹான் சீனர்களுக்கும் சிறுபான்மை உய்கூர்களுக்கும் இடையே புகைந்துவரும் இன வேறுபாடுகளின் வெடிப்பேயாகும். உய்கூர்கள் துருக்க இனத்தைச் சேர்ந்த இசுலாமியர். கலவரம் நிகழக் காரணமாக அமைந்தது, குவாங்டாங் மாநிலத்தில் பத்து நாட்களுக்கு முன்னர் நடந்த இனச்சண்டையில் இறந்த உய்கூர் தொழிலாளர்கள் குறித்த சீன நடுவண் அரசின் மெத்தனமே காயமுற்றனர். பல வாகனங்களும் கட்டிடங்களும் சேதமடைந்தன. இணைய அணுக்கத்தையும் கைபேசி சேவைகளையும் உருமுச்சியில் தடை செய்தது.  
கலவரத்தின் காரணம் சர்ச்சைக்குள்ளானது. இறந்த இரு உய்கூர் தொழிலாளிகளின் பொருட்டே கலவரத்திற்கு முன்னோடியான போராட்டம் துவங்கியதாக இருப்பினும் சீன நடுவண் அரசு இந்தக் கலவரங்கள் வெளிநாட்டிலிருந்து உலக உய்கூர் பேரவையால் (*World Uyghur Congress (WUC)*) திட்டமிட்டு தூண்டிவிடப்பட்டதாகக் கூறுகிறது. WUC இன் தலைவர் ரெபியா காதிர் இந்தக் குற்றசாட்டுகளை மறுத்துள்ளார்.
# வேரடி அமைப்புகள்

**வேரடி அமைப்புகள்** என்பது ஒரு குமுகத்தில் தன்னியல்பாக தோன்றி, மக்களோடு நேரடித் தொடர்புகளைப் பேணி, அவர்களாலேயே நிர்வாகிக்கப்பட்டு நெறிப்படுத்தப்படும் அமைப்புக்களை அல்லது இயக்கங்களைக் குறிக்கிறது. இந்த அமைப்புகளை கட்சி, சமயம், அரசு போன்ற மரபு சார்ந்த அதிகார கட்டமைப்புகளில் இருந்து உருவாகும் அமைப்புகளில் இருந்து வேறுபடுத்தி காட்டலாம். பல அமைப்புகள் வேரடி அமைப்புகளாகத் தொடங்கி பின்னர் நிறுவனப்படுத்தப்பட்டு, மரபுசார் அதிகார அமைப்புகளை ஒத்த அமைப்புகளாக மாறுவது உண்டு.  
வேரடி அமைப்புகள் பல்வேறு நோக்கங்களுக்காக தொடங்கப்படுவதுண்டு.
# பன்னாட்டு தனி மற்றும் பயன்பாட்டு வேதியியல் ஒன்றியம்

சர்வதேச தூய மற்றூம் பய்ன்பாட்டுவேதியியல் ஒன்றியம்  
**பன்னாட்டு தனி மற்றும் பயன்பாட்டு வேதியியல் ஒன்றியம்** (**ஐயுபிஏசி** அல்லது <small>ஒலிப்பு:</small> "ஐயூபேக்", IUPAC, <small>ஒலிப்பு:</small> /aɪjuːpæk/)(International Union of Pure and Applied Chemistry, IUPAC) என்பது வேதியியல் அறிவு வளர்ச்சிக்காகவும் வேதியியல் சீர்தரங்கள் நிறுவி வரையறுக்கவும் 1919 இல் நிறுவப்பட்ட அரசு சாராத ஓர் அமைப்பு. இந் நிறுவனம் இதற்கு முன் இருந்த
*அனைத்துலக பயன்பாட்டு வேதியியல் பேராயம்* (International Congress of Applied Chemistry ) என்னும் நிறுவனத்தின் வழித்தோன்றலாக உருவானது. வேதிப்பொருள்களுக்கு பொருத்தமான பெயர்கள் சூட்டவும், பெயர்களைச் சீர்தரப் படுத்தவும் உரிமையும் அதிகாரமும் பெற்ற நிறுவனம். இந்நிறுவனத்தின் கலைச்சொல் பயன்பாட்டுக் கிளை (IUPAC nomenclature) இப்பணியைச் செய்கின்றது. ஐயுபிஏசி நிறுவனம் அனைத்துலக அறிவியல் குழுமத்தின்(International Council for Science, ICSU) ஓர் உறுப்பு நிறுவனம்.  
ஐயுபிஏசி-யின் வெளியீடுகள் இணையத்தின் வழி கிடைக்கின்றது. எடுத்துக்காட்டாக *பச்சைப் புத்தகம்* (*கிரீன் புக்*, "Green Book") எனப்படும் இயற்பியல் வேதியியலின் அளவுகள், அலகுகள், குறியீடுகள் என்னும் வெளியீட்டை தரவிறக்கம் செய்துகொள்ளலாம். *தங்கப் புத்தகம்* எனப்பொருள் படும் "கோல்டு புக்" என்னும் வேதியியல் கலைச்சொல்லியல் தொகுப்பு (Compendium of Chemical Terminology) வெளியீட்டில் உள்ள தகவல்களைத் இணையவழி தேடும் வசதி கொண்டது.
# வாழையைத் தாக்கும் தீ நுண்மங்கள்

வாழை உலக அளவில் உற்பத்தி மற்றும் உணவாக உட்கொள்வதிலும் வாழை நான்காவது இடத்தை பெறுகிறது. இவைகள் ஆசியாவில் தோன்றி, பரவி, இன்று உலகின் 130 நாடுகளில் வளர்க்கின்றன. 2001 ஆம் ஆண்டு கணக்கின்படி, ஆண்டிற்கு தோராயமாக ஆயிரம் கோடி டன்ஸ் விளைவிக்கப்படுகிறது **<sup>1.</sup>** வாழையில் ஏற்படும் பக்டேரியா, பூஞ்சை, தீ நுண்மங்களினால் ஏற்படும் இடர்வுகளால், முழு உற்பத்தியில் பெருமளவு பாதிக்கப்படுகிறது. இவைகளின் நோய் தாக்குதல்களில், தீ நுண்மங்களினால் ஏற்படும் இடர்வுகள் எளிதில் நீங்காது மட்டுமல்லாமல், உற்பத்தியெய் கடுமையாக பாதிக்ககூடியன**<sup> 2,3</sup>** . வேதி மருந்துகளினால் பக்டேரியா, பூஞ்சை நோய்களை கட்டுக்குள் கொண்டுவந்தாலும், தீ நுண்மங்களினால் ஏற்படும் இழப்புகளை தவிர்க்கமுடியாது. ஆகையால் நோயெய் அழிப்பதைவிட, வரும் முன் காப்பதே முக்கியம்.  
;வாழையெய் தாக்கும் தீ நுண்மங்கள்  
**வாழை நுனி மொசைக் நுண்மம்** **<sup>4</sup>** - Banana bract mosaic virus  
இவைகள் நேர்மறை (+) கொண்ட,ஓரிழை ஆர்.என்.எ தீ நுண்மம் (RNA) ஆகும். இவைகள் போட்டி (Poty) பிரிவில் வருபவை ஆகும்.  
**வாழை குறை மொசைக் நுண்மம்** **<sup>5</sup>** - Banana mild mosaic virus , **வாழை தீ நுண்மம் X** **<sup>6</sup>**- Banana virus X (BVX) இவை இரண்டும் பிலேக்ஸ்சி விரிடே (Flexiviridae) குடும்பத்தில் வருபவை ஆகும்.  
**வாழை இழை கொத்து தீ நுண்மம்** **<sup>7-</sup>** Banana bunchy top virus  
இவைகள் ஓரிழை உடைய டி.என்.எ ( DNA) தீ நுண்மம் ஆகும். நானோ நுண்மந்தில் (nano virus) என்னும் பிரிவில் வருபவை.  
**வாழை வரி நுண்மம்-** **<sup>8</sup>** Banana streak virus  
பார ரெட்ரோ நுண்மந்தில் (pararetro virus) வருவது. மேலும் மரபு இழையில் உள்ள வேறுபாட்டை பொருந்து, மூன்று வகையாக பிரிக்கலாம்.  
**வாழை வரி தங்க விரல் நுண்மம்** -Banana streak Gold Finger virus (BSGFV),  
**வாழை வரி மைசூர் நுண்மம்**- Banana streak Mysore virus (BSMyV)  
**வாழை வரி ஒபனோ ல் எவாய் நுண்மம்** - Banana streak Obeno L’Ewai virus (BSOLV)  
**வாழை மறு- இறத்தல் நுண்மம்** **<sup>9</sup>**- Banana die-back virus, நைசிரியா என்ற நாட்டில் கண்டுபிடிக்கபட்டுள்ளது.  
மேலும் தீ நுண்மங்களின் பல்கி பெருகும் போது, அதன் மரபு இழைகள் நகலாக்கம் செய்யப்படுகின்றன. இவ்வினைகளின் ஈடுபடும் நொதிகள் செயல்கள் மிகையாக இருந்தாலும், மரபுஇழைகளின் ஏற்படும் பிழை-ஒற்றுகளை (தவறுகளை) (mis-match) சரி செய்ய முடியாத தன்மையில் உள்ளன (Proof-reading activity). இதனால் ஒரே தீ நுண்மந்தின் மரபு இழைகளின் வரிசையில் பல மாறுதல்கள் அல்லது வேறுபாடுகள் காணப்படுகின்றன. மேலும் ஒரே வாழையெய் வேறுபட்ட குடும்பத்தைச் சேர்ந்த பல தீ நுண்மங்கள் தாக்கும் பொழுது, அவைகளிடையெய் ஏற்படும் உள்-இணைவுகள் அல்லது மறு-கலத்தல்கள் (Recombination) புதிய தீ நுண்மங்களை ஏற்படுத்துகின்றன. இவைகள் முன்பை விட வீரியம் கூடுதலாகவும் பெருத்த இழப்புகளையும் ஏற்படுத்த வல்லன.
# வாழையைத் தாக்கும் தீ நுண்மங்கள்

## கலைச்சொற்கள்

பிழை-ஒற்று-mis-match
# அசிட்டிக் காடி

**அசிட்டிக் காடி** (*இலங்கை வழக்கு*: **அசற்றிக்கு அமிலம்** - *Acetic acid*), CH<sub>3</sub>COOH என்னும் வேதியியல் வாய்பாடு கொண்ட, ஒரு கரிமக் காடி (organic acid). இது **எத்தனாயிக் காடி** அல்லது **அசிட்டிக் அமிலம்** என்றும் அழைக்கப்படும். இது கடல் நீரிலும், எண்ணெய்க் கிணறுதோண்டும் இடங்களில் காணப்படும் உவர்நீரிலும் (brine), மிகச்சிறிதளவு மழைநீரிலும், இம்மியப் பொருளாக நிலைத்திணை, உயிரினங்களின் உடலில் காணப்படும் நீர்மப்பொருளிலும் காணப்படுகின்றது. உயிரிகளின் உடலியக்கத்தில், இன்றியமையாத ஆற்றல் கடத்துமுறைகளில்(energy pathways) இது பயன்படுகின்றது . அசிட்டிக் காடி நாவில் எரியும் உணர்வும், சுருக்கென்று மூக்கைத் துளைக்கும் கடுமையான நெடியும் கொண்ட நிறமற்ற ஒரு நீர்மம். மேற்குலக வாழ்க்கையில் பொதுவாக வீடுகளில் பயன்படும் வினிகர்(vinegar) எனப்படும் ஒருவகைப் புளிமத்தன்மை உடைய சாராயம் போன்ற பொருளின் புளிப்புத்தன்மைக்கும், கடுமையான நெடிக்கும், அதில் உள்ள இந்த அசிட்டிக் காடியே காரணம். பழம் அல்லது காய்கறிகளின் சாற்றைஇ நொதிக்க விட்டால் அதிலிருந்து பெறும் 2-10% அசிட்டிக் காடி கொண்ட நீர்மத்தை *வினிகர்* என்பர். நீரற்ற தூய அசிட்டிக் காடி (இதனை "கிளேசியல் அசிட்டிக் காடி" என்றும் அழைப்பர்) நிறமற்ற நீர்மம்; இது சுற்றுப்புறத்தில் உள்ள ஈரப்பதத்தில் இருந்து நீரை உறிஞ்சிக்கொள்ளும். அசிட்டிக் காடி 16.7&nbsp;°C (62&nbsp;°F) இல் நிறமற்றப் படிகமாக உறைந்து திண்மமாகும். இது மென்வலுவான காடி, அதாவது நீரில் குறைந்த அளவே பிரிவுற்றுக் கரைந்து காடித்தன்மை தரும் பொருள்.  
கார்பாக்சைலிக் காடி (carboxylic acid) என்னும் வகையான காடிகளைச் சேர்ந்த இது அவற்றில் மிகவும் எளிய ஒரு காடி. இது தொழிலகங்களில் பயன்படும் ஒரு முக்கியமான வேதிப்பொருள். பலவகையான சாராயமல்லா நீர்ம குடியுணவுகள் விற்கப்படும் கொள்கலன்கள் (புட்டிகள், பாட்டில்கள்) செய்வதில் பயன்படும் பாலியெத்திலீன் டெரெப்தாலேட் (polyethylene terephthalate) என்னும் பொருளைச் செய்ய இது பயன்படுகின்றது. வீடுகளில் படிவுகள், கறைகளை நீக்கப் பயன்படுகின்றது. விற்கப்படும் உணவுப்பொருள்களில் இது காடித்தன்மையைக் கட்டுப்படுத்தும் E260 என்னும் எண் கொண்ட ஓர் உணவு சேர்ப்பியாகப் பயன் படுகின்றது  
உலகளவில் ஆண்டுதோறும் அசிட்டிக் காடி 6.5 மில்லியன் டன் படைக்கப்படுகின்றது. இதில் 1.5 மில்லியன் டன் மீள்பயன்பாட்டின் வழி உருவாக்கப் பெறுகின்றது. மீதமுள்ளது எரியெண்ணெய் வேதிப்பொருள் (பெட்ரோகெமிக்கல்) தொழில்வழியாகவும் பிற உயிர்வேதியியல் முறைகளின் வழியாகவும் படைக்கப்படுகின்றது. வினிகர் எனப்படும் நீர்த்த அசிட்டிக் காடியை இயற்கையான நொதிப்பின் வழி படைக்கப்படுகின்றது
# அசிட்டிக் காடி

## கலைச்சொல்லாட்சி

பொதுப் பெயராகிய அசிட்டிக் காடி எனபதே தனி மற்றும் பயன்பாட்டு வேதியியல் அனைத்துலக ஒன்றியத்தின் (ஐயுபிஏசி, IUPAC)யின் ஏற்புபெற்ற சொல்லாகப் பயன்படுகின்றது. அசிட்டிக் காடி என்பதில் உள்ள *அசிட்டிக்* என்னும் சொற்பகுதி புளிக்கும் பொருளாகிய வினிகர் (vinegar) என்பதற்கான இலத்தீன் மொழிச்சொல் *அசிட்டம்* (*acetum*) என்பதில் இருந்து வருவது. காடி என்பதன் மறு பெயரான *புளிமம்* என்னும் சொல்லுக்கு ஈடான *ஆசிட்* (acid) என்னும் ஆங்கிலச் சொல்லும் இதே *அசிட்டம்* என்னும் இலத்தீன் சொல்லில் இருந்து வருவதே. தமிழில் காடி என்றாலும் புளிக்கும் பொருளே.  
அசிட்டிக் காடிக்கு ஈடாகப் பயன்படும் மாற்றுச் சொல்லாகிய *எத்தனாயிக் காடி* என்பது கரிம வேதியியலில் வழங்கும் *முறையான* பெயர்.  
அசிட்டிக் காடியின் ஏற்புபெற்ற சுருக்கெழுத்துகள் *AcOH* அல்லது 'HOAc* என்பனவாகும். இவற்றில் *Ac* என்பது அசிட்டைல் (acetyl) எனப்படும் வேதியியல் தொழிற்படும் CH<sub>3</sub>−C(=O)− என்னும் குழுவின் பெயர். காடி-கார வினைகளில் *HAc* என்னும் சுருக்கெழுத்து பயன்படும், இதில் *Ac'' என்னும் எழுத்துகள் அசிட்டேட் எதிர்ம மின்மி (anion) (CH<sub>3</sub>COO<sup>−</sup>)ஐச் சுட்டும். இது குழப்பம் தர வாய்ப்புள்ளதால், எதிர்ப்பு உள்ளது. மேலும் Ac என்பது ஆக்டினியம் (actinium) என்னும் தனிமத்துடனும் குழப்பம் தர வாய்ப்புள்ளது.  
அசிட்டிக் காடியின் வேதியியல் விகித வாய்பாடு CH<sub>2</sub>O என்பதாகும் (அதாவது ஒரு கரிம அணுவுக்கு ஒரு ஆக்சிசன் அணுவும், இரண்டு ஐதரசன் அணுகளும் உள்ளன). இதில் சோடியம் அசிட்டேட் போன்ற உப்புகளை உருவாக வினையுறும் ஐதரசன் இயக்கத்தை வலியுறுத்த இந்த வேதியியல் வாய்பாட்டை C<sub>2</sub>H<sub>4</sub>O<sub>2</sub> என்றோ HC<sub>2</sub>H<sub>3</sub>O<sub>2</sub>. எழுதுவர் அசிட்டிக் காடியின் கட்டமைப்பை விளக்கிக் காட்ட இது CH<sub>3</sub>-CO<sub>2</sub>-H என்றோ, CH<sub>3</sub>COOH என்றோ, CH<sub>3</sub>CO<sub>2</sub>H என்றோ எழுதிக்காட்டுவர். அசிட்டிக் காடியில் இருந்து H<sup>+</sup> ("நேர்மின்னி" அல்லது "புரோட்டான்") இழந்து உருவாகுவது எதிர்ம மின்மி அசிட்டேட். அசிட்டேட் ஏன்னும் பெயர் இந்த எதிர்ம மின்மி உள்ள உப்பைக் குறிக்கும் அல்லது அசிட்டிக் காடியின் எசுத்தர் (ester) ஐக் குறிக்கும்.
# அசிட்டிக் காடி

## வரலாறு

வினீகர் என்பது திராட்சைக் கள் சாராயம், "பீர்" போன்றவை திறந்து இருந்தால் (காற்று பட்டு) இயற்கையில் வினிகர் என்னும் பொருள் உருவாவதை பழங்காலம் இருந்தே அறிந்து வந்துள்ளனர். இது இயற்கையில் உள்ள அசிட்டிக் காடி உருவாக்கும் பாக்டீரியாவின் தொழிற்பாட்டால் என்றும் இன்று அறிகிறோம்
# அசிட்டிக் காடி

## பயன்பாடுகள்

அசிட்டிக் காடி புட்டி (பாட்டில்)]]  
அசிட்டிக் காடி பலவகையான வேதிப்பொருள்கள் செய்யப் பயன்படும் வேதியியல் வினையுறும் பொருள். அசிட்டிக் காடியின் மிகப்பெரிய பயன்பாடு வைனைல் அசிட்டேட் ஒற்றையுரு (மோனொமர், monomer) செய்வது, அதற்கு அடுத்தாற்போல *அசிட்டிக் அன்ஐதரைடு* (acetic anhydride) செய்யவும், எசுட்டர்(அல்லது எசுத்தர்) (ester) செய்யவும் பயன்படுகின்றது. வினிகர் செய்யப்பயன்படும் அசிட்டிக் காடியின் கன அளவு மிகச்சிறிதளவே
# அசிட்டிக் காடி

## பயன்பாடுகள்

### வைனைல் அசிட்டேட் ஒற்றையுரு

அசிட்டிக் காடியின் மிகப்பெரும் பயன்பாட்டு வைனைல் அசிட்டேட் ஒற்ரையுருக்களைச் (VAM) செய்வதாகும். இப்பயன்பாட்டுக்கு உலகில் படைக்கப்படும் அசிட்டிக் காடியில் ஏறத்தாழ 40% to 45% செலவிடப்படுகின்றது. இதற்கான வேதியியல் வினை பல்லேடியம் வினையூக்கியின் உதவியால் எத்திலீனும் அசிட்டிக் காடியும் ஆக்சிசனும் இயைந்து நிகழ்கின்றது.
: 2 H<sub>3</sub>C-COOH + 2 C<sub>2</sub>H<sub>4</sub> + O<sub>2</sub> → 2 H<sub>3</sub>C-CO-O-CH=CH<sub>2</sub> + 2 H<sub>2</sub>O  
வைனைல் அசிட்டேட், பாலீவைனைல் அசிட்டேட்டாக பல்லுருவாகின்றது (polymers); இது நிறச்சாயங்களிலும் (பெயின்ட்), ஒட்டுப்பசைகளிலும் பிற ஒட்டிகளிலும் (adhesive) பயன்படுகின்றது.
# அசிட்டிக் காடி

## பயன்பாடுகள்

### எசுத்தர் உற்பத்தி

அசிட்டிக் காடியின் பெருமுதலான எசுத்தர்கள் பரவலாக மை, நிறச்சாயம், பல்வேறு பூச்சுகள் ஆகியவற்றுக்கான கரைபான்களில் பயன்படுகின்றன.எத்தைல் அசிட்டேட், என்-பியூட்டைல் அசிட்டேட், ஐசோபியூட்டைல் அசிட்டேட், புரோப்பைல் அசிட்டேட் ஆகியவை முக்கியமான எசித்தர்கள். இவை பொதுவாக ஒரு வினையூக்கியின் துணையுடன் அசிட்டிக் காடியும் எசுத்தருக்கான ஆல்க்ககாலும் (சாராயமும்) வேதியியல் வினைப்படும் பொழுது விளைபொருளாகக் கிடைக்கின்றன:  
: H<sub>3</sub>C-COOH + HO-R → H<sub>3</sub>C-CO-O-R + H<sub>2</sub>O  
:::::இதில் R = ஒரு பொது ஆல்க்கைல் குழு(alkyl group)  
ஆனால் பெரும்பாலான எசுத்தர்கள் அசிட்டால்டிஃகைடில் (acetaldehyde) இருந்து டிசென்க்கோ வினை (Tishchenko reaction) எனப்படும் வேதியியல் வினையால் கிடைக்கின்றன. மேலும் ஈத்தர் அசிட்டேட்டுகள் நைட்ரோசெல்லுலோசு ஆக்ரலிக் நிறச்சாயம், வார்னிசு நீக்கி, மரச்சாயம் முதலியவற்றின் கரைப்பான்களகாகப் பயன்படுகின்றன. முதலில் எத்திலீன் ஆக்சைடு அல்லது புரோப்பிலீன் ஆக்சைடில் இருந்து கிளைக்கால் ஒற்றையீத்தர்கள் விளைவிக்கப்படுகின்றன, பின்னர் அவைஆசிட்டிக் காடியுடன் சேர்ந்து எசுத்தராக்கம் செய்யப்படுகின்றன. மூன்று முக்கிய விளைபொருள்களாவன: எத்திலீன் கிளைகால் மோனோயெத்தில் ஈத்தர் அசிட்டேட் (EEA), எத்திலீன் கிளைக்கால் மோனோபியூட்டைல் ஈத்தர் அசிட்டேட் (EBA), புரோப்பிலீன் கிளைக்கால் மோன்னோயெத்தில் ஈத்தர் அசிட்டேட் (PMA). இப்பயன்பாடுகளுக்காக உலகளவில் 15% முதல் 20% அசிட்டிக் காடி செலவாகின்றது. ஈத்தர் அசிட்டேட்டுகள், எடுத்துக்காட்டாக EEA, மாந்தர் இனப்பெருக்கத்துக்குக் கேடுவிளைவிக்கக் கூடியது.
# அசிட்டிக் காடி

## பயன்பாடுகள்

### அசிட்டிக் அன்ஐதரைடு (நீரற்ற அசிட்டிக்கு)

இரண்டு அசிட்டிக் காடி சேர்மங்கள் பிணைந்து நிகழும் பிணைவு வடிகை(condensation reaction) என்னும் வேதி வினையின்படி அசிட்டிக் நீரிலிஅல்லது *நீரற்ற அசிட்டிக்கு* உருவாகின்றது. இந்த பிணைவு வடிகை வேதி வினையின் வழி நீர் மூலக்கூறு விலகி வெளிப்படுவதால் இதனை "வடிகை" (இரண்டு அசிட்டிக் காடி சேர்மங்கள் பிணைவுறும் பொழுது ஏற்படும் நீர்வடிகை) என்கிறோம். நீரற்ற அசிட்டிக்கு (அசிட்டிக் அன்ஐதரைடு) படைப்பதற்காகப் பயன்படும் அசிட்டிக் காடி உலகளாவிய அளவில் அசிட்டிக் காடி உற்பத்தியில் ஏறத்தாழ 25% முதல் 30% ஆகும். அசிட்டிக் அன்ஐதரைடை அசிட்டிக் காடி இல்லாமலே மெத்தனால் கார்போனைல் ஆக்கம் என்னும் முறைப்படியும், காட்டிவா (Cativa) செய்முறைப்படியும் படைக்கமுடியும்.  
முறைப்படி *நீரற்ற அசிட்டிக்கு* எனப்படும் *அசிட்டிக் அன்ஐதரைடு* உருவாகுதல். நீர் (H<sub>2</sub>O) தனியாகப் பிரிவதைப் படத்தில் காணலாம்.]]  
அசிட்டிக் அன்ஐதரைடு வலுவான ஒரு அசிட்டைலாக்கும் கருவிப் பொருள். இதன் முதன்மையான பயன்பாடு செயற்கை நெசவாலைகளில் பயன்படும் செல்லுலோசு அசிட்டேட் என்னும் பொருளைச் செய்வதாகும். ஒளிப்படக்கலைத் துறையிலும் ஒளிப்படப் படலத்தில் (photographic film) இது பயன்படுத்தப்படுகின்றது. ஆசுப்பிரின் (aspirin), எரோயின் (heroin) முதலான மருந்துகள் செய்யவும் பிற சேர்மங்கள் உருவாக்கவும் அசிட்டிக் அன்ஐதரைடு பயன்படுகின்றது.
# அசிட்டிக் காடி

## பயன்பாடுகள்

### வினிகர்

அசிட்டிக் காடிக் கரைசல்கள் வினிகர் போன்ற பொருள்களில் 5% முதல் 18% வரை அதன் எடையில் இருக்கும். ஊறுகாய் செய்வதில் கெடாமல் இருக்க அசிட்டிக் காடி இருக்கும் வினிகர் பயன்படுத்தப் படுகின்றது. இது தவிர உணவில் காடித்தன்மை கூட்டவும் இது பயன்படுகின்றது. உலகளவில் வினிகரில் பயனாகும் அசிட்டிக் காடி அளவில் மிகச்சிறியது என்றாலும், பரவலாக அறிந்த பயன்பாடும், பழங்காலத்தில் இருந்தே அறிந்த பயன்பாடும் ஆகும்.
# கோப்பர்நீசியம்

**கோப்பர்நீசியம்** (*Copernicium*) ஒரு வேதியியல் தனிமம். இந்த தனிமம் முதன் முதலாக இது தனிம அட்டவணையில் 2009 ஆம் ஆண்டு சேர்க்கப்பட்டது. இதன் குறியீடு **Cn**, அணுவெண் 112. இதுதான் வேதி அட்டவணையில் உள்ள மிகக் கனமான தனிமம்.  
இத்தனிமம் முதன் முதலாக 1996 ஆம் ஆண்டு Gesellschaft für Schwerionenforschung என்பவரால் உருவாக்கப்பட்டது. அப்போது இதற்கு **உனுன்பியம்** என்ற தற்காலிகப் பெயர் கொடுக்கப்பட்டது. இதனைக் கண்டுபிடித்தவர் தற்போது நிக்கோலாஸ் கோப்பர்னிக்கசின் நினைவாக *கோப்பர்நீசியம்* என்ற பெயரைப் பரிந்துரைத்து அதனை ஐயூபேக் 2010, பெப்ரவரி 19 ஆம் நாள் அதிகாரபூர்வமாக ஏற்றுக் கொண்டுள்ளது
# விக்கிப்பீடியா:உங்களுக்குத் தெரியுமா

தமிழ் விக்கிப்பீடியாவில் **உங்களுக்குத் தெரியுமா** ஒரு முதற்பக்க பகுதி.
# விக்கிப்பீடியா:உங்களுக்குத் தெரியுமா

## விதிமுறைகள்

- ஒவ்வொரு கிழமையும் (இப்பொழுது புதன் தோறும் இற்றைப்படுத்தப்படுகிறது) முதற் பக்கத்தில் உள்ள இப்பகுதி இற்றைப்படுத்தப்படும். தகவல் முழுமை பெற்ற ஐந்து வசனங்கள் புதிதாக சேர்க்கப்படும்.
- தகவல்கள் உண்மைக் கூறுகளாக அமைய வேண்டும்.
- தகவல்கள் இரண்டு வரிகள் அல்லது 20 சொற்களுக்கு மிகாத வண்ணம் இருக்க வேண்டும்
- தகவல்கள் பல்துறை சார்ந்தவையாக அமைய வேண்டும்.
- ஒவ்வொரு கிழமையும் தமிழ்/தமிழர் சார் தகவல் ஒன்றாவது இடம்பெற வேண்டும்.
- ஒவ்வொரு கிழமையும் படத்துடன் கூடிய தகவல் ஒன்று இடம் பெற வேண்டும்
- முடிந்த வரை அண்மையில் உருவாக்கப்பட்ட கட்டுரைகளில் இருந்து தகவல்கள் எடுக்கப்பட்டிருக்க வேண்டும்.
- மேற்குறிப்பிட்ட விதிகளுக்கு ஏற்ப பரிந்துரைகளை கீழே பரிந்துரைகள் பகுதியில் இடலாம்.
# விக்கிப்பீடியா:உங்களுக்குத் தெரியுமா

## இந்த வாரம்

- விக்கிப்பீடியா:உங்களுக்குத் தெரியுமா/
</div>
<div>  
</div>
# விக்கிப்பீடியா:உங்களுக்குத் தெரியுமா

## அடுத்து வருவன

1. விக்கிப்பீடியா:உங்களுக்குத் தெரியுமா/
1. விக்கிப்பீடியா:உங்களுக்குத் தெரியுமா/
1. விக்கிப்பீடியா:உங்களுக்குத் தெரியுமா/
1. விக்கிப்பீடியா:உங்களுக்குத் தெரியுமா/
1. விக்கிப்பீடியா:உங்களுக்குத் தெரியுமா/
# விக்கிப்பீடியா:உங்களுக்குத் தெரியுமா

## முந்தைய பக்கங்கள்

- விக்கிப்பீடியா:உங்களுக்குத் தெரியுமா காப்பகம்
# விக்கிப்பீடியா:உங்களுக்குத் தெரியுமா

## பரிந்துரைகள்

- விக்கிப்பீடியா:உங்களுக்குத் தெரியுமா/பரிந்துரைகள் - **தற்போது உள்ள பரிந்துரைகள்**
- விக்கிப்பீடியா:உங்களுக்குத் தெரியுமா/பிற தொகுப்புகள் - *மேம்படுத்தல் தேவையான பரிந்துரைகள்*
# விக்கிப்பீடியா:உங்களுக்குத் தெரியுமா

## வார்ப்புருக்கள்

முதற் பக்கத்தில் இடம் பெறும் உங்களுக்குத் தெரியுமா? தகவல்களுக்குரிய கட்டுரையின் பேச்சுப் பக்கத்தில் இடவேண்டிய வார்ப்புரு:  
(அளபுருக்கள்: மாதம் தேதி, ஆண்டு, இடம்பெற்ற தகவல்)  
முதற் பக்கத்தில் இடம் பெறும் உங்களுக்குத் தெரியுமா? தகவல்களுக்குரிய கட்டுரையைத் தொடங்கிய பயனரின் பேச்சுப் பக்கத்தில் இட வேண்டிய வார்ப்புரு:  
(அளபுருக்கள்: கட்டுரை பெயர்; தேதி மாதம், ஆண்டு)